smcproject/ml-wiki-sentences huggingface dataset:
കാലുകൾക്കൊണ്ടുള്ള നൃത്തചുവടുകൾക്കൊപ്പം, പ്രത്യേക താളവ്യതിയാനങ്ങളും ചെട്ടിവാദ്യത്തിൽ പ്രാധാന്യമുള്ളതാണ്.
വൃത്താകൃതിയിൽ അണിനിരക്കുന്ന കലാകാരന്മാർ തുടക്കത്തിൽ സാവധാനം ആരംഭിച്ച് താളം മുറുകുമ്പോൾ താളത്തിനൊപ്പിച്ച് ചുവടുവച്ച് കളിക്കുന്ന ആവേശകരമായ കലാരൂപമാണിത്.
ഈ മേളത്തിനു‍പയോഗിക്കുന്ന താളത്തിന് മുത്താളം എന്നാണ് പേര്.
ചെട്ടിക്കൊട്ടിൽ നിന്നാണ് ശിങ്കാരിമേളം രൂപം കൊണ്ടതെന്ന് പറയപ്പെടുന്നു.
ചെട്ടിനാട് പാചകവിഭവങ്ങൾ ഇംഗ്ലീഷ് വിലാസം https://ml.wikipedia.org/wiki/Chettinad_cuisine ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ദക്ഷിണേന്ത്യയിലെ തമിഴ്‌നാട് സംസ്ഥാനത്തിൽ പെടുന്ന ചെട്ടിനാട് മേഖലയിലെ പാചകവിഭവങ്ങളെയാണ്‌ ചെട്ടിനാട് പാചകവിഭവങ്ങൾ (Chettinad cuisine) എന്ന് അറിയപ്പെടുന്നത്.
ദക്ഷിണേന്ത്യയിലെ ഏറ്റവും വരണ്ടപ്രദേശങ്ങളിൽ പെടുന്ന ഒന്നാണ്‌ ചെട്ടിനാട്.
ഈ പ്രദേശത്തെ പ്രധാന സമുദായമായ ചെട്ട്യാർ സമുദായം വ്യാപാര,വാണിജ്യ രംഗത്ത് മികവ് തെളിയിച്ചവരാണ്‌.
ചെട്ടിനാട് പാചകവിഭവങ്ങൾ അതിന്റെ സുഗന്ധപൂരിതവും മസാലചേരുവകളും കൊണ്ട് ഇന്ത്യയിൽ തന്നെ വളരെ പ്രസിദ്ധമാണ്‌.
വൈവിധ്യമാർന്ന സുഗന്ധവ്യഞ്ജനങ്ങൾ  ചേർത്തുകൊണ്ട് തയ്യാർ ചെയ്യപ്പെടുന്ന മാംസാഹാരങ്ങൾക്ക് പ്രസിദ്ധമാണ്‌ ചെട്ടിനാടൻ പാചകവിഭവങ്ങൾ.
ഏറ്റവും പുതുക്കമുള്ള  മാസാലകൂട്ടുകൾ ചേർത്ത് എരിവും പുളിയും ഉപ്പും ഒട്ടുംകുറയാതെ തയ്യാർ ചെയ്യപ്പെടുന്ന രുചികരമായ ഭക്ഷ്യവിഭവങ്ങളായിരിക്കും ഇവ.
പുഴുങ്ങിയ മുട്ട ഒരു മേമ്പടിയെന്നോണം ഈ ഭക്ഷ്യവിഭവങ്ങളിൽ  ഒരു അനിവാര്യ ഘടകമാണ്‌.
വിവിധ തരത്തിലുള്ള വെയിലത്തുണക്കിയ ഇറച്ചിയും ഉപ്പിലിട്ട പച്ചക്കറികളും ഇവർ ധാരാളം ഉപയോഗിക്കുന്നു.
ഈ മേഖലയുടെ വരണ്ട പരിസ്ഥിതിയെ ഇത് പ്രതിഫലിപ്പിക്കുന്നുണ്ട്.
മത്സ്യം , ചെമ്മീൻ , ഞണ്ട് , ചിക്കൻ ‍, ആട്ടിറച്ചി എന്നിവയാണ്‌ മാംസങ്ങളായി ഇവർ ഉപയോഗിക്കുന്നവ.
പന്നിമാംസവും കാളയിറച്ചിയും ചെട്ട്യാർമാർ ഭക്ഷിക്കാറില്ല.
മിക്കവാറും വിഭവങ്ങൾ അരി കൊണ്ടുള്ളവയോ ദോശ , അപ്പം , ഇടിയപ്പം , അട , ഇഡ്ഡലി പോലുള്ള അരി ചേർത്തുണ്ടാക്കുന്ന വിഭവങ്ങളോ ആയിരിക്കും.
ബർമ്മയുമായുള്ള വ്യാപാര ബന്ധത്തിലൂടെ ചെട്ടിനാടിലെ ജനങ്ങൾ പഠിച്ച ഒരിനം പാചകവിഭവമാണ്‌ ചുവന്ന അരികൊണ്ട് തയ്യാർ ചെയ്യുന്ന 'റൈസ് പുഡ്ഡിംഗ്'.
ചെട്ടിനാട് വിഭവങ്ങളിൽ വൈവിധ്യമാർന്ന സസ്യാഹാരവും മാംസാഹാരവും ഉൾപ്പെടുന്നു.
ജനപ്രിയ സസ്യാഹാര വിഭവങ്ങളിൽ പെടുന്നവയാണ്‌ ഇടിയപ്പം , പനിയറം, വെള്ളൈ പനിയറം, കറുപ്പട്ടി പനിയറം, പാൽ പനിയറം, കുഴി പനിയറം, കൊഴകട്ടൈ, മസാല പനിയറം, അടിക്കൂഴ, കന്തരപ്പം, സീയം, മസാല സീയം, കവുനി അരിസി, അതിരസം എന്നിവ.
പുറമേനിന്നുള്ള കണ്ണികൾ http://www.hinduonnet.com/thehindu/mp/2003/05/26/stories/2003052600120400.htm Archived 2005-05-09 at the Wayback Machine .
The Hindu -  Varieties from Chettinad cuisine] How to make Chettinad Chicken Chettinad Mutton Curry Archived 2013-07-28 at the Wayback Machine .
ജിൻറ്റാസോറസ് ഇംഗ്ലീഷ് വിലാസം https://ml.wikipedia.org/wiki/Jintasaurus
തുടക്ക ക്രിറ്റേഷ്യസ് കാലത്തു ജീവിച്ചിരുന്ന ഒരു  ദിനോസർ ആണ് ജിൻറ്റാസോറസ് .
ഈ കുടുംബത്തിലെ ആദ്യ കാല ജീവികളിൽ ഒന്നാണ് ഇവ.
ഭാഗികമായ തലയോട്ടി മാത്രം ആണ് കിട്ടിയിട്ടുള്ളത് .
കൂടുതൽ വിവരങ്ങൾ ഇപ്പോൾ ലഭ്യമല്ല , മറ്റു ഫോസ്സിലുകൾ ഒന്നും കിട്ടിയിട്ടില്ല.
ഹദ്രോസറോയിഡ് കുടുംബവുമായി വളരെ അടുത്ത് കിടക്കുന്ന ഇവ ഈ വിഭാഗത്തിലെ ആദ്യ കാല ദിനോസറുകളിൽ ഒന്നാണ്.
അവലംബം പുറത്തേക്കുള്ള കണ്ണികൾ http://www.prehistoric-wildlife.com/species/j/jintasaurus.html Archived 2016-08-10 at the Wayback Machine .
ജിൽ കെല്ലി (നടി) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2023 മേയ് മുതൽ തുടരുന്നു.
ജിൽ കെല്ലി (ജനനം ഫെബ്രുവരി 1, 1971) ഒരു അമേരിക്കൻ പോണോഗ്രാഫിക് നടിയും സംവിധായികയും നിർമ്മാതാവുമാണ്.
കെല്ലി ഒരു എവിഎൻ ഹാൾ ഓഫ് ഫെയിം ഇൻഡക്റ്റിയാണ്.
ജിൻപിങ്-1 അണക്കെട്ട്
ജിൻപിങ്-1 അണക്കെട്ട് (ചൈനീസ്: 錦屏一級水電站) ലോകത്തിലെ ഏറ്റവും ഉയരം കൂടിയ മനുഷ്യ നിർമ്മിത അണക്കെട്ടാണ്.
ചൈനയിലെ സിച്ചുവാൻ പ്രവിശ്യയിലെ ലിയാങ്ഷാനിലുള്ള ജിൻപിങ് മലനിരകൾക്കിടയിലൂടെ ഒഴുകുന്ന യലോങ്ങ് നദിക്കു കു റുകെ നിർമ്മിച്ചിരിക്കുന്ന അണക്കെട്ടാണിത്.
ഇതിനോടനുബന്ധിച്ചു നിർമ്മിച്ചിട്ടുള്ള ജലവൈദ്യുത നിലയത്തിന് 3,600 MW ശേഷിയുണ്ട്.
ഈ പദ്ധിതിയിലൂടെ വൈദ്യുതോല്പാദനവും മണ്ണൊലിപ്പിൽ നിന്നും പ്രളയത്തിൽ നിന്നുമുള്ള സംരക്ഷണവും ആണ് ഉദ്ദേശിച്ചിട്ടുള്ളത്.
യാലോങ് നദിയുടെ ജിൻപിംഗ് വളവിലെ ജലവൈദ്യുതി ഉപയോഗപ്പെടുത്തുന്നത് പതിറ്റാണ്ടുകളായി ആസൂത്രണത്തിലാണ്.
ജിൻപിംഗ് മലനിരകൾക്ക് ചുറ്റുമുള്ള വളവിന്റെ നീളം 150 കിലോമീറ്ററാണ്, പക്ഷേ എതിർവശത്തുള്ള നദിയുടെ താഴത്തെ (വടക്ക്) ഭാഗം 16 കിലോമീറ്റർ മാത്രം വേർതിരിച്ചിരിക്കുന്നു.
ആ ദൂരത്തിനിടയിൽ, 310 മീറ്റർ ഉയരത്തിൽ ഡ്രോപ്പ് ഉണ്ട്, ഇത് ജലവൈദ്യുതി ഉൽപാദനത്തിന് ഒരു മികച്ച സാഹചര്യം സൃഷ്ടിക്കുന്നു.
8,400 മെഗാവാട്ട് ശേഷിയുള്ള ജിൻപിംഗ് I, ജിൻപിംഗ് II എന്നീ രണ്ട് പദ്ധതികൾ ജിങ്പിങ് വളവിനായി ആസൂത്രണം ചെയ്തു.
ജലസ്രോതസ്സുകളുടെയും വൈദ്യുതിയുടെയും മന്ത്രാലയത്തോടൊപ്പം മുൻ സിചുവാൻ, ഷാങ്ഹായ് ഡിസൈൻ ഇൻസ്റ്റിറ്റ്യൂട്ടുകളുടെ കീഴിൽ 1960 കളിൽ പദ്ധതികൾക്കുള്ള ആസൂത്രണം ആരംഭിച്ചു.
അവർ "യാലോംഗ് റിവർ ബെൻഡിൽ (ജിൻപിംഗ്) പുനരന്വേഷണ റിപ്പോർട്ട്" നിർമ്മിച്ചു.
1965 ജൂലൈയിൽ, ജിൻപിംഗ് ഹൈഡ്രോപവർ എഞ്ചിനീയറിംഗ് ഹെഡ്ക്വാർട്ടേഴ്സ് സ്ഥാപിക്കുകയും ജിൻപിംഗ് 1, ജിൻപിംഗ് 2 എന്നിവയുടെ ഡിസൈനുകൾ ഈസ്റ്റ് ചൈന ഇൻവെസ്റ്റിഗേഷൻ ആൻഡ് ഡിസൈൻ ഇൻസ്റ്റിറ്റ്യൂട്ടിൽ പുരോഗമിക്കുകയും ചെയ്തു.
2005 നവംബർ 12 നു നിർമ്മാണപ്രവർത്തനങ്ങൾ ആരംഭിച്ചു.
2012 ഒക്ടോബർ 8 മുതൽ ജലസംഭരണം ആരംഭിച്ചു.
2013 ൽ ആദ്യമായി വൈദ്യുതി ഉത്പാദിപ്പിച്ചു.
ബാക്കിയുള്ള നിർമ്മാണങ്ങൾ 2015 ഓടെ അവസാനിച്ചു.
ജല സംഭരണം മൂലം ചെറിയ ഭൂമികുലുക്കങ്ങൾ അനുഭവപ്പെട്ടിരുന്നു.
സിചുവാൻ പ്രവിശ്യയിലെ ലിയാങ്‌ഷാൻ യി ഓട്ടോണമസ് പ്രിഫെക്ചറിലെ യാൻവാൻ, മുളി കൗണ്ടികളുടെ അതിർത്തിയിലാണ് ജിൻപിംഗ് -1 ഡാം.
അണക്കെട്ട് നിയന്ത്രിക്കുന്ന യലോംഗ് നദി ജിൻഷയുടെ ഏറ്റവും വലിയ പോഷകനദിയാണ്.
പദ്ധതിക്കായി ഏകദേശം 7,500 നിവാസികളെ മാറ്റിപ്പാർപ്പിക്കുമെന്ന് പ്രതീക്ഷിച്ചിരുന്നു.
305 മീറ്റർ ഉയരവും 568 മീറ്റർ നീളവുമുള്ള ആർച്ച് അണക്കെട്ടാണിത്.
7.7 ബില്യൺ m3 റിസർവോ ശേഷി ഉണ്ട്.
അതിൽ 4.9 ബില്യൺ m3 സജീവമോ ഉപയോഗയോഗ്യമായതോ ആണ്.
അണക്കെട്ടിന് തന്നെ 7.4 ദശലക്ഷം m3 ഘടനാപരമായ അളവുണ്ട്.
വെള്ളപ്പൊക്കം നിയന്ത്രിക്കുന്നതിന്, അണക്കെട്ടിന് നാല് ഗേറ്റുകളുള്ള ഒരു നിയന്ത്രിത സ്പിൽവേയും 2,993 m3/s (105,700 cu ft/s) വരെ ഡിസ്ചാർജ് ചെയ്യാനുള്ള ശേഷിയും ഉണ്ട്.
അണക്കെട്ടിന്റെ ദ്വാരത്തിൽ 5,465 m3/s (193,000 cu ft/s) പുറന്തള്ളാൻ ശേഷിയുള്ള അഞ്ച് താഴത്തെ ഔട്ട്‌ലെറ്റുകളും 3,651 m3/s (128,900 cu ft/s) ഡിസ്ചാർജ് ശേഷിയുള്ള ഒരു തുരങ്കവും വെള്ളപ്പൊക്ക നിയന്ത്രണവും വർദ്ധിപ്പിക്കുന്നു.
വൈദ്യുത നിലയത്തിൽ ആറ് 600 മെഗാവാട്ട് ഫ്രാൻസിസ് ടർബൈനുകൾ ഉണ്ട്.
പവർ സ്റ്റേഷനിൽ നിന്ന് പുറന്തള്ളുന്ന വെള്ളം ജിൻപിംഗ് 2 ഡാം വഴി ജിൻപിംഗ് 2 ജലവൈദ്യുത നിലയത്തിലേക്ക് താഴേക്ക് തിരിച്ചുവിടുന്നു.
ജിൻഷാൻ ദ്വീപ് ആൻഡ് വെസ്റ്റ് ലേക് ഇംഗ്ലീഷ് വിലാസം https://ml.wikipedia.org/wiki/Jinshan_Island_and_West_Lake
ജാപ്പനീസ് കലാകാരനായ കാനൊ പെയിന്റിംഗ് സ്കൂളിലെ അദ്ധ്യാപകനായ കാനൊ സൻരകുവിന്റെ ആറു ബൈയോബു മടക്കുകളുള്ള സ്ക്രീനുകളിൽ ചിത്രീകരിച്ച ചിത്രമാണ് ജിൻഷാൻ ദ്വീപ് ആൻഡ് വെസ്റ്റ് ലേക് (金山西湖図屏風).
മഷി , പെയിന്റ്, സ്വർണ്ണം , പേപ്പർ തുടങ്ങിയവ ഉപയോഗിച്ചാണ് ഈ കലാസൃഷ്ടി നടത്തിയിരിക്കുന്നത്.
ഈ പെയിന്റിംഗ് ഇപ്പോൾ ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ട്സിന്റെ ശേഖരത്തിലാണ്.
സ്വർണ്ണപ്പൊടിയുടെ സഹായത്തോടെ സൃഷ്ടിക്കപ്പെട്ട ദ്വീപിലെ വെള്ളവും അതിനിടയിലുള്ള മൂടൽമഞ്ഞും മലഞ്ചെരിവുകളും കിഴക്കൻ ചൈനയുടെ ഭൂമിശാസ്ത്രപരമായി വേർതിരിക്കപ്പെട്ട രണ്ട് വ്യത്യസ്ത പ്രദേശങ്ങൾ സ്ക്രീനിന്റെ ഇരുഭാഗങ്ങളും ദൃശ്യപരമായി കൂടിച്ചേർന്ന് ചിത്രീകരിക്കുന്നു.
സ്ക്രീനിന്റെ വലത് വശത്ത് തെക്കൻ ജിയാൻഗ്സു പ്രവിശ്യയിലെ ഴെൻജിയാങിനു സമീപം മൗണ്ട് ജിൻഷനിൽ യാങ്റ്റ്സി നദി സ്ഥിതി ചെയ്യുന്നത്.
ജീവിതത്തിൻറെ എല്ലാ മേഖലകളിലും നിന്നുള്ള ആളുകളും സഞ്ചരിക്കുന്ന പാലങ്ങൾ, റോഡുകൾ, പാതകൾ എന്നിവയെല്ലാം പെയിന്റിംഗിൽ ചേർക്കാൻ കലാകാരൻ ശ്രമിച്ചു.
ആദ്യ സ്ക്രീനിന്റെ ഇടത് വശത്ത് ഹാങ്ഴൗ നഗരത്തിന് പുറത്തുള്ള വെസ്റ്റ് ലേക് ആണ്.
ഈ നഗരത്തിന്റെ മതിലുകളും വാതിലുകളും ഇടത് കോണിലെ മുൻഭാഗത്തെ ചിത്രകാരൻ ചിത്രീകരിച്ചിരിക്കുന്നു.
വെസ്റ്റ് ലേക്കിന്റെ ഭാഗത്ത് നിരവധി ബുദ്ധ വിഹാരങ്ങളും ആരാധനാലയങ്ങളും നിർമ്മിച്ചിട്ടുണ്ട്.
(അവയിൽ ചിലത് സ്ക്രീനിന്റെ ചുമർചിത്രത്തിൽ കാണാം) അങ്ങനെ പല തീർത്ഥാടകരേയും അത് ആകർഷിച്ചു.
പല കവികളും പണ്ഡിതരും കലാകാരന്മാരും അവിടെ ജീവിച്ചു.
തെക്കൻ സോങിൽ നിന്നുള്ള കലാകാരന്മാരുടെ സൃഷ്ടികളിൽ പലപ്പോഴും വെസ്റ്റ് ലേക് പ്രത്യക്ഷപ്പെട്ടിരുന്നു.
കാനൊ സൻരകു പടിഞ്ഞാറ് തടാകത്തിന്റെ പത്ത് ഛായാരൂപങ്ങളുടെ ഐക്കോണോഗ്രഫി ചിത്രീകരിച്ചു.
ഇത് പതിനൊന്ന്, പന്ത്രണ്ടാം നൂറ്റാണ്ടിലെ ചൈനീസ് കവിതയുടെയും പെയിന്റിങ്ങിന്റെയുംപ്രചോദനമായിത്തീർന്നു.
കാനൊ സൻരകുവിന് മുൻപ് ജപ്പാനീസ് രചനകളിൽ, ഏറ്റവും പ്രശസ്തമായ ലംബ സ്ക്രോൾ സസ്സുവിൻറെ പ്രതീകം ആയിരുന്നു, പിന്നീട് ആ ചിത്രകാരൻ അദ്ദേഹത്തിന്റെ വിദ്യാർത്ഥിയായ സുഗുത്സു ആണെന്ന് വ്യക്തമായി.
വെസ്റ്റ് ലേകിലേക്ക് സെസ്സു ഒരു യാത്ര നടത്തിയിരുന്നതായും, മുറോമച്ചി, എഡോ കാലഘട്ടങ്ങളിലെ ജാപ്പനീസ് കലാകാരൻമാർ തങ്ങളുടെ മുൻഗാമികളുടെ അല്ലെങ്കിൽ പുസ്തകങ്ങളിൽ നിന്നുള്ള ചിത്രീകരണങ്ങളെ മാത്രം അടിസ്ഥാനമാക്കിയുള്ള അവരുടെ സൃഷ്ടികൾ സൃഷ്ടിച്ചിരുന്നുവെന്നും അറിയപ്പെടുന്നു.
ജാപ്പനീസ് കലാകാരന്മാർ വെസ്റ്റ് ലേക്കിന്റെ ഏതാനും ചിത്രങ്ങളുടെ പത്ത് ഛായാരൂപങ്ങൾ മാത്രമേ ഉൾക്കൊള്ളിച്ചിരുന്നുള്ളൂ.
ചിത്രത്തിന്റെ രണ്ട് ഭാഗങ്ങളിലും -വലതുവശത്ത് നിന്ന് ഇടതുവശത്തോട്ട് - വസന്തകാലം മുതൽ ശൈത്യകാലം വരെ കാണിക്കുന്നു.
സ്ക്രീനിന്റെ രണ്ട് ഭാഗങ്ങളും യോജിപ്പിക്കാനും മഞ്ഞ്, വെള്ളം, എന്നിവ പശ്ചാത്തലത്തിൽ സൃഷ്ടിക്കാൻ സ്വർണ്ണം ഉപയോഗിച്ചു.
ഒന്നിൽ നിന്ന് മറ്റൊന്നിലേക്ക് പരിവർത്തനത്തിന്റെ ഘടനയെ മൃദുലമാക്കാൻ സ്വർണ്ണം പ്രയോജനപ്പെടുത്തി.
സ്ക്രീനിലെ കലാകാരന്റെ മുദ്രകൾ, 1630-നടുത്ത് ചിത്രകല സൃഷ്ടിക്കപ്പെട്ടതായി സൂചിപ്പിക്കുന്നു.
അക്കാലത്ത്, കാനൊ സൻരകു തന്റെ വളർത്തുമകൻ കാനോ സാൻസെറ്റ്സുയുമൊത്ത് , ക്യോട്ടോയിലെ മൈയോഷിൻജി മൊണാസ്റ്ററിയിൽ ചുവർചിത്രങ്ങൾ ചെയ്തിരുന്നു.
ജിൻസെങ് ഇംഗ്ലീഷ് വിലാസം https://ml.wikipedia.org/wiki/Ginseng
കൊറിയ വടക്കൻ ചൈന കിഴക്കൻ സൈബീരിയ എന്നിവിടങ്ങളിൽ കാണപ്പെടുന്ന ഒരിനം ചെടിയാണ് ജിൻസെങ് .
വലിയ ഔഷധമൂല്യമുള്ളതാണ് അതിന്റെ കിഴങ്ങ്.
ഭൂമധ്യരേഖയ്ക്കു വടക്കു മാത്രമേ ഈ ചെടി കാണപ്പെടുന്നുള്ളൂ.
നല്ല തണുപ്പുള്ള പ്രദേശങ്ങളിലാണ്  ഇവ വളരുന്നത്.
ഊർജദായകമായ ഒരു ഔഷധമായാണതു കരുതപ്പെടുന്നത്.
പ്രാചീന വൈദ്യന്മാർ ചൈനയിലും കൊറിയയിലുമൊക്കെ അതു വ്യാപകമായി ഉപയോഗിച്ചിരുന്നു.
ജിൽ എം. സീഗ്ഫ്രൈഡ് ഇംഗ്ലീഷ് വിലാസം https://ml.wikipedia.org/wiki/Jill_Siegfried
ഒരു അമേരിക്കൻ ഫാർമക്കോളജിസ്റ്റാണ് ജിൽ എം. സീഗ്ഫ്രൈഡ് .
വിസ്കോൺസിനിലെ മിൽവാക്കി സ്വദേശിനിയായ ജിൽ എം. സീഗ്ഫ്രൈഡ് യേൽ സർവ്വകലാശാലയിൽ നിന്ന് ഫാർമക്കോളജിയിൽ ഉന്നത ബിരുദം നേടുന്നതിനുമുമ്പായിത്തന്നെ, മസാച്യുസെറ്റ്സിലെ വെല്ലസ്ലി കോളേജിൽനിന്ന്  ജർമ്മൻ, തന്മാത്രാ ജീവശാസ്ത്രം എന്നിവയിൽ ഇരട്ട ബിരുദം നേടിയിരുന്നു.
പിറ്റ്സ്ബർഗ് സർവകലാശാലയിലെ ഫാക്കൽറ്റിയിൽ ചേരുന്നതിന് മുമ്പ് സീഗ്ഫ്രൈഡ്, ചാപ്പൽ ഹില്ലിലെ നോർത്ത് കരോലിന സർവകലാശാലയിൽ രണ്ട് വർഷത്തെ പോസ്റ്റ്ഡോക്ടറൽ പഠനവും പൂർത്തിയാക്കി.
പിന്നീട്, യൂണിവേഴ്‌സിറ്റി ഓഫ് പിറ്റ്‌സ്‌ബർഗ് മെഡിക്കൽ സെന്റർ (യുപിഎംസി) എൻഡോവ്ഡ് ചെയർ ഫോർ ലംഗ് ക്യാൻസർ റിസർച്ച് ആയി തിരഞ്ഞെടുക്കപ്പെട്ട അവർ, മിനസോട്ട സർവ്വകലാശാലയിൽ ഫ്രെഡറിക് ആന്റ് ആലിസ് സ്റ്റാർക്ക് പ്രൊഫസർ ഓഫ് ഫാർമക്കോളജി ആയി നിയമനം സ്വീകരിക്കാൻ 2013-ൽ അവിടം വിട്ടു.
ജിർകടങ് ഇംഗ്ലീഷ് വിലാസം https://ml.wikipedia.org/wiki/Jirkatang
ജിർകടങ് ആൻഡമാൻ നിക്കോബാർ ദ്വീപിലെ തെക്കൻ ആൻഡമാൻ ജില്ലയിലെ ഒരു ഗ്രാമം ആണ്.
അവിടെ 77 വില്ലേജുകൾ കൂടി കാണപ്പെടുന്നു.
ലൊക്കേഷൻ കോഡ് 64544132 ആണ്.
കുടുംബങ്ങൾ ഇവിടെ താമസിക്കുന്നുണ്ട്.2011-ലെ സെൻസസ് പ്രകാരം ഇവിടത്തെ ജനസംഖ്യ 143 ആണ്.
ഇതിൽ 75 പുരുഷന്മാരും 68 സ്ത്രീകളുമാണ്.
30,000 മുതൽ 300,000 വർഷങ്ങൾക്കുമുമ്പ് തന്നെ ഇൻഡിജീനസ് ജനങ്ങൾ ആണ് ഇവിടത്തെപൂർവ്വികർ.
ആന്തമാൻ നിക്കോബാർ ദ്വീപുകളെ (86.63 %) അപേക്ഷിച്ച് ജിർകടങ് (0.00 %) വിദ്യാഭ്യാസത്തിൽ വളരെ പിന്നോക്കമാണ്.
ഇന്ത്യയുടെ പഞ്ചായത്തി രാജ് നിയമം അനുസരിച്ച് ഗ്രാമവാസികൾ ഭരണത്തിനായി സർപഞ്ചിനെ തെരഞ്ഞെടുക്കുന്നു.
അവിടെ സ്ക്കൂളുകളോ ആശുപത്രികളോ പ്രവർത്തിക്കുന്നില്ല.
കൂടുതൽ ആളുകളും ഗതാഗതത്തിനായി ആശ്രയിക്കുന്നത് കാറും ബസുമാണ്.
ചുറ്റുപാടുകൾ
ജിർകടങ് ഉഷ്ണമേഖലാ പ്രദേശമാണ്.
ഈ പ്രദേശത്തിൽ ധാരാളം വൃക്ഷങ്ങളും കടൽജീവികളും കാണപ്പെടുന്നു.
37.9 ഹെക്ടർ ആണ് ഗ്രാമവിസ്തീർണ്ണം.
ജിർകടങിൽ നിന്ന് 50 കിലോമീറ്റർ ദൂരത്തിൽ പോർട്ട് ബ്ലെയർ സ്ഥിതിചെയ്യുന്നു.
ഇന്ത്യൻ കോസ്റ്റ് ഗാർഡിന്റെയും ഇന്ത്യൻ നാവികസേനയുടേയും താവളങ്ങൾ ഇവിടെ ഉണ്ട്.
ഡിഫെൻസ് ഐലൻഡ് വന്യജീവി സങ്കേതം ഈ ഭാഗത്ത് സ്ഥിതിചെയ്യുന്നുണ്ട്.
ജിൻഫെങ്യോപ്പ്റ്റെറിക്സ് ഇംഗ്ലീഷ് വിലാസം https://ml.wikipedia.org/wiki/Jinfengopteryx
തെറാപ്പോഡ ഇനത്തിൽ പെട്ട ഒരു ദിനോസർ ആണ് ജിൻഫെങ്യോപ്പ്റ്റെറിക്സ് .
തുടക്ക ക്രിറ്റേഷ്യസ് കാലത്തു ജീവിച്ചിരുന്ന ഇവയുടെ ഫോസിൽ കണ്ടു കിട്ടിയിട്ടുള്ളത് ചൈനയിൽ  നിന്നും ആണ് .
പേരിന്റെ അർഥം തൂവലുകൾ ഉള്ള പക്ഷി റാണി എന്നാണ് .
ഏകദേശം 55 സെന്റീ മീറ്റർ ആണ്  കണക്കാക്കിയിട്ടുള്ളത് .
അനേകം തൂവലുകൾ ഉണ്ടായിരുന്നു ഇവയ്ക്ക് എന്നാൽ കാലിൽ ഇവയോട് സാമ്യം ഉള്ള മറ്റു ദിനോസറുകളെ പോലെ തൂവൽ ഇല്ലായിരുന്നു.
മണി റാപ്റ്റർ കുടുംബത്തിൽ പെട്ട ഒരു ദിനോസർ ആണ് .
ജിൻഷാ നദി ഇംഗ്ലീഷ് വിലാസം https://ml.wikipedia.org/wiki/Jinsha_River
പടിഞ്ഞാറൻ ചൈനയിലെ ക്വിങ്ഹായ് , സിചുവാൻ , യുന്നാൻ പ്രവിശ്യകളിലൂടെ ഒഴുകുന്നതും യാങ്‌സി നദിയുടെ മുകൾ വിസ്താരവുമായ ഭാഗത്തിന്റെ ചൈനീസ് നാമം ആണ് ജിൻഷാ നദി.
( Chinese : 金沙江 , p Jīnshājiāng , "ഗോൾഡ് സാൻഡ് റിവർ" ) ടൈഗർ ലീപ്പിംഗ് മലയിടുക്കിലൂടെയാണ് നദി കടന്നുപോകുന്നത്.
ജിൻഷാ നദി ലങ്കാങ് (അപ്പർ മെകോംഗ്), നു (അപ്പർ സാൽവീൻ) എന്നിവയുമായി ഒന്നിച്ചുചേർന്ന് സഞ്ജിയാങ് ("മൂന്ന് നദികൾ") മേഖലയായി തീരുന്നു.
ഇതിന്റെ ഒരു ഭാഗം യുനാൻ സംരക്ഷിത പ്രദേശത്തെ മൂന്ന് സമാന്തര നദികളാണ് .
യുദ്ധത്തിലേർപ്പെട്ടിരുന്ന സംസ്ഥാനങ്ങളുടെ കാലഘട്ടത്തിൽ പുരാതന ചൈനീസ് സാഹിത്യത്തിലെ അഞ്ച് ക്ലാസിക്കുകളിലൊന്നായ ബുക്ക് ഓഫ് ഡോക്യുമെന്റിന്റെ ബുക്ക് ഓഫ് സിയ വിഭാഗത്തിലെ ഒരു അധ്യായമായ " ട്രിബ്യൂട്ട് ഓഫ് യു " യിൽ ഈ നദി ആദ്യമായി ഹേയ് (黑水, ഹൈഷു, ലിറ്റ്. "ബ്ലാക്ക് വാട്ടർ") എന്നു രേഖപ്പെടുത്തി.
ഹാൻ കാലഘട്ടത്തിലെ ക്ലാസിക് ഓഫ് മൗണ്ടൻസ് ആന്റ് സീസ് എന്ന പുസ്തകത്തിൽ ഷെങ് (ടി 繩 水, ഷാങ്ഷു, "റോപ്പ് റിവർ") എന്നാണ് ഇതിനെ വിശേഷിപ്പിച്ചത്.
ത്രീ കിങ്ഡത്തിൽ , ഇത് ലു (ടി 瀘 瀘, എസ് ú 泸, ലഷു) എന്നറിയപ്പെട്ടു.
സോങ് രാജവംശത്തിന്റെ കാലത്താണ് ഇപ്പോഴത്തെ പേര് സ്വീകരിച്ചത്.
റോമനീകരണ സമ്പ്രദായങ്ങൾക്ക് മുമ്പ് കഴിഞ്ഞ മൂന്ന് നൂറ്റാണ്ടുകളായി ഇംഗ്ലീഷ് ഉറവിടങ്ങളിൽ ഈ നദിയെ ചിൻ-ഷാ ചിയാങ് , കിൻഷാ കിയാങ് (യാങ്‌സി എന്ന്  വിശേഷിപ്പിക്കുന്നതിന് മുമ്പ്) എന്നറിയപ്പെടുന്നു.
ഇന്നത്തെ ഏറ്റവും പൊതുവായ പേര് ജിൻഷ മറ്റ് രണ്ട് ചൈനീസ് നാമങ്ങളുടെ ഹന്യു പിൻയിൻ റോമനീകരണമാണ്.
ഈ പേര് പൊതുവെ "ഗോൾഡ് സാൻഡ്" അല്ലെങ്കിൽ "ഗോൾഡൻ-സാൻഡഡ് റിവർ" എന്ന് വിവർത്തനം ചെയ്യപ്പെട്ടിട്ടുണ്ടെങ്കിലും, ഈ പേര് ഭാവനാപരമായതോ നദിയുടെ തീരങ്ങളുടെ വർണ്ണത്തെ വിവരിക്കുന്നതോ അല്ല.
പകരം, എക്കൽ നിറഞ്ഞ സ്വർണ്ണപ്പൊടി ചിലപ്പോൾ നദിയിലെ വെള്ളത്തിൽ നിന്ന് ഗോൾഡ് പാനിംഗിലൂടെ വേർതിരിക്കുന്ന സ്വർണ്ണത്തിന്റെ യഥാർത്ഥ സ്ഥലമായും വിവരിക്കുന്നു.
ചരിത്രാതീത ചൈനയിലെ ജിൻ‌ഷാ സംസ്കാരത്തിന് അതിന്റെ പേര് ലഭിച്ചത് ജിൻ‌ഷാ സൈറ്റിന് സമീപമുള്ള ഒരു റോഡിൽ നിന്നാണ്.
നദിയിൽ നിന്ന് നേരിട്ട് അല്ല.
ഭൂമിശാസ്ത്രം റൂട്ട്
ആധുനിക ഭൂമിശാസ്ത്രത്തിന്റെ ആവിർഭാവത്തിന് മുമ്പുള്ള പ്രധാന പ്രവാഹമായി യലോംഗ് , മിൻ എന്നീ നദികൾ കണക്കാക്കപ്പെട്ടിരുന്നുവെങ്കിലും ജിൻ‌ഷാ നദി യാങ്‌സിയുടെ കൂടുതൽ ഉയർന്ന പ്രവാഹമാണ്.
കിംഗ്‌ഹായിലെ ഗൈഗുവിനടുത്തുള്ള ടോങ്‌ഷ്യൻ , ബതാങ് എന്നീ നദികളുടെ സംഗമസ്ഥാനത്താണ് ഇത് ആരംഭിക്കുന്നതെന്ന് സാമ്പ്രദായികമായി കണക്കാക്കപ്പെടുന്നു.
അപ്പർ മെകോങ്ങിലെയും സാൽവീൻ നദികളിലെയും സമാന മലയിടുക്കുകൾക്ക് സമാന്തരമായി ആഴത്തിലുള്ള ഒരു മലയിടുക്കിലൂടെ തെക്കോട്ട് ഒഴുകുന്ന ജിൻഷാ നദിയെ ഈ നദികളിൽ നിന്ന് നിങ്‌ജിംഗ് പർവതനിരകൾ വേർതിരിക്കുന്നു.
സിചുവാന്റെ പടിഞ്ഞാറൻ അതിർത്തിയിൽ നിന്ന് 250 മൈൽ (400 കിലോമീറ്റർ) അകലെയായി ഇത് യുനാൻ പ്രവിശ്യയിലേക്ക് ഒഴുകുന്നു.
ഡാലി ബായ് ഓട്ടോണമസ് പ്രിഫെക്ചറിനു വടക്ക് 200 മൈൽ (320 കിലോമീറ്റർ) നീളമുള്ള ഒരു വലിയ വളവിനു ശേഷം, വടക്കുകിഴക്കായി നീങ്ങുന്ന ജിൻ‌ഷ സിചുവാനിലെ യിബിനിലെ മിൻ നദിയിൽ ചേരുന്നതുവരെ സിചുവാൻ -യുനാൻ പ്രവിശ്യാ അതിർത്തി രൂപീകരിച്ച് യാങ്‌സിയായി രൂപപ്പെടുന്നു.
ഗ്രേഡിയന്റുകൾ
നദിയുടെ കൂടുതൽ ഉയർന്ന പ്രവാഹം ഒരു മൈലിന് 14 അടി (കിലോമീറ്ററിന് 2.7 മീ) വീഴുന്നു.
സിചുവാനിലെ ബതാങ്ങിന് താഴെ, ഗ്രേഡിയന്റ് ക്രമേണ മൈലിന് 8 അടി (1.5 മീ / കിലോമീറ്റർ) ആയി കുറയുന്നു.
പക്ഷേ ജിൻ‌ഷ ജലഗതാഗതയോഗ്യമല്ല.
മലയിടുക്കുകളിലൂടെയുള്ള അതിന്റെ ഉയർന്ന പ്രവാഹം, പ്രത്യേകിച്ച്, ഗതാഗതത്തിന് തടസ്സമാണ്.
അവലംബം International Rivers, (2009-1-16).
Jinsha River Dams Retrieved 2010-1-25.
Jinsha River ( Jīnshā Jiāng ) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജിൻസൺ ജോൺസൺ ഇംഗ്ലീഷ് വിലാസം https://ml.wikipedia.org/wiki/Jinson_Johnson
മലയാളിയായ ഒരു കായിക താരമാണ് ജിൻസൺ ജോൺസൺ .
2016ൽ ബ്രസീലിലെ റിയോയിൽ നടന്ന ഒളിമ്പിക്‌സിൽ പങ്കെടുക്കാനുള്ള ഇന്ത്യൻ അത്‌ലറ്റിക് ടീമിൽ ജിൻസൺ അംഗമായിരുന്നു.
പുരുഷൻമാരുടെ 800 മീറ്റർ ട്രാക്കിൽ ഇദ്ദേഹം റിയോയിൽ മൽസരിച്ചു.
കേരളത്തിലെ കോഴിക്കോട് ജില്ലയിലെ ചക്കിട്ടപ്പാറ സ്വദേശിയാണ്.
1991 മാർച്ച് 15ന് ജനിച്ചു.
കുളത്തുവയൽ സെന്റ് ജോർജ് ഹൈസ്‌കൂളിലും കോട്ടയം ബസേലിയസ് കോളേജിലും പഠനം പൂർത്തിയാക്കി.
കോട്ടയത്തെ കേരള സ്‌പോർട്‌സ് കൗൺസിലിന്റെ കീഴിലുള്ള സ്‌പോർട്‌സ് ഹോസ്റ്റലിൽ പരിശീലനം നേടി.
2009ൽ ഇന്ത്യൻ ആർമിയിൽ ചേർന്നു.
2015 ജൂലൈ മുതൽ ഹൈദരാബാദിൽ ജൂനിയർ കമ്മീഷൻ ഓഫീസർ.
ഏഷ്യൻ ഗ്രാന്റ് പ്രീ പരമ്പരയിൽ മൂന്ന് സ്വർണ മെഡൽ ലഭിച്ചിട്ടുണ്ട്.
2015ലെ ഗുവാൻ ഏഷ്യൻ അത്‌ലറ്റിക് ചാമ്പ്യൻഷിപ്പിൽ വെള്ളി മെഡൽ നേടി.
2016ലെ റിയോ ഒളിമ്പിക്‌സാണ് ആദ്യ ഒളിമ്പിക് മൽസരം.
എറ്റവും മികച്ച സമയം ഒരു മിനുട്ടും 45.98 സക്കന്റാണ്‌.
ജൂൺ 19 ഇംഗ്ലീഷ് വിലാസം https://ml.wikipedia.org/wiki/June_19
ഗ്രിഗോറിയൻ കലണ്ടർ പ്രകാരം ജൂൺ 19 വർഷത്തിലെ 170 (അധിവർഷത്തിൽ 171)-ാം ദിനമാണ്.
ചരിത്രസംഭവങ്ങൾ 1807 - അഥോസ് പോരാട്ടത്തിൽ റഷ്യയുടെ അഡ്മിറൽ ദിമിത്രി സെന്യാവിൻ ഒട്ടോമൻ സാമ്രാജ്യത്തിന്റെ നാവിക സേനയെ നശിപ്പിച്ചു.
1846 - ആധുനിക നിയമങ്ങളനുസരിച്ചുള്ള ആദ്യ ബേസ്ബോൾ കളി യുണൈറ്റഡ് സ്റ്റേറ്റ്സിലെ ന്യൂ ജഴ്സിയിലെ ഹൊകോബനിൽ നടന്നു.
1862 - യു.എസ്. കോൺഗ്രസ് യുണൈറ്റഡ് സ്റ്റേറ്റ്സ് പ്രദേശങ്ങളിൽ അടിമത്തം നിർത്തലാക്കി.
1918 - യു.എസും ജർമനിയും തമ്മിൽ കാന്റിഗ്നി പോരാട്ടംനടന്നു .
1961 - കുവൈറ്റ് , യുണൈറ്റഡ് കിങ്ഡത്തിൽനിന്ന് സ്വതന്ത്രമായതായി പ്രഖ്യാപിച്ചു.
1943 - ടെക്സാസിലെ ബ്യൂമോണ്ടിൽ വർഗ്ഗീയ കലാപം നടന്നു.
ജനനം 1623 - ഫ്രഞ്ച് ഗണിതശാസ്ത്രജ്ഞനായിരുന്ന ബ്ലെയിസ് പാസ്കൽ 1945 - ഓങ്ങ്‌ സാൻ സൂചി 1947 - ബ്രിട്ടീഷ്-ഇന്ത്യൻ ഉപന്യാസകാരനും നോവലിസ്റ്റുമായ സൽമാൻ റഷ്ദി 1970 - രാഹുൽ ഗാന്ധി മരണം 1956 - ഇൻറർനാഷണൽ ബിസിനസ് മെഷീൻസ് (IBM) കമ്പനിയുടെ സ്ഥാപകൻ തോമസ് വാട്സൺ സീനിയർ മറ്റു പ്രത്യേകതകൾ വായനാദിനം
ജൂൺ 2008 ഇംഗ്ലീഷ് വിലാസം https://ml.wikipedia.org/wiki/June_2008 2008 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ജൂൺ 2008 അധിവർഷത്തെ ആറാം മാസമായിരുന്നു.
ഞായറാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു തിങ്കളാഴ്ച അവസാനിച്ചു.
2008 ജൂൺ മാസം നടന്ന പ്രധാന സംഭവങ്ങൾ ജൂൺ 1 ഇന്ത്യൻ പ്രീമിയർ ലീഗ്: ഷെയ്ൻ വോണിന്റെ നേതൃത്വത്തിൽ രാജസ്ഥാൻ റോയൽസ് ചെന്നൈ സൂപ്പർ കിങ്സിനെ തോൽപ്പിച്ച് ആദ്യ ഇന്ത്യൻ പ്രീമിയർ ലീഗ് കിരീടം ചൂടി അവലംബം June 2008 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജൂൺ 2009 ഇംഗ്ലീഷ് വിലാസം https://ml.wikipedia.org/wiki/June_2009 2009 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ജൂൺ 2009 ആ വർഷത്തിലെ ആറാം മാസമായിരുന്നു.
ഒരു തിങ്കളാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ചൊവ്വാഴ്ച അവസാനിച്ചു.
2009 ജൂൺ മാസം നടന്ന പ്രധാന സംഭവങ്ങൾ: ജൂൺ 1 - എയർ ഫ്രാൻസ് 447 വിമാനം അറ്റ്ലാന്റിക് സമുദ്രത്തിൽ വീണ് 228 പേർ മരിച്ചു.
ജൂൺ 3 - ഇന്ത്യയിലെ ആദ്യ വനിതാ ലോക്‌സഭാസ്പീക്കറായി മീര കുമാർ തിരഞ്ഞെടുക്കപ്പെട്ടു.
ജൂൺ 3 - 2008-ലെ കേരള സംസ്ഥാന ചലച്ചിത്ര അവാർഡ് അടൂരിനും‍ ലാലിനും പ്രിയങ്കയ്ക്കും ലഭിച്ചു.
ജൂൺ 5 - ജി. ഗോപാലകൃഷ്ണ പിള്ളയെ കേന്ദ്ര ആഭ്യന്തരസെക്രട്ടറിയായി നിയമിച്ചു.
ജൂൺ 5 - കെ. രവീന്ദ്രൻ നായർക്ക് 2008-ലെ ജെ.സി. ദാനിയേൽ പുരസ്കാരം ലഭിച്ചു.
ജൂൺ 6 - 2009 ഫ്രഞ്ച് ഓപ്പൺ ടെന്നീസ് വനിതാവിഭാഗം കിരീടം സ്വെറ്റ്ലന കുസ്നെറ്റ്സോവ നേടി.
മൈക്ക്‌ൾ ജാക്സൺ ജൂൺ 7 - ലാവലിൻ കേസിൽ പിണറായി വിജയനെ പ്രൊസിക്യൂട്ട് ചെയ്യാൻ കേരള ഗവർണർ അനുമതി നല്കി.
ജൂൺ 7 - 2009 ഫ്രഞ്ച് ഓപ്പൺ ടെന്നീസ് പുരുഷവിഭാഗം കിരീടം റോജർ ഫെഡറർ നേടി.
ജൂൺ 8 - പ്രമുഖ ഹിന്ദി നാടകകൃത്ത് ഹബീബ്‌ തൻവീർ അന്തരിച്ചു.
ജൂൺ 8 - കരിയമുണ്ടയെ ലോക്‌സഭാ ഡെപ്യൂട്ടി സ്പീക്കറായി തിരഞ്ഞെടുത്തു.
ജൂൺ 21 - 2009-ലെ 20-ട്വന്റി ലോകകപ്പ് ക്രിക്കറ്റിൽ‍ ശ്രീലങ്കയെ 8 വിക്കറ്റിനു തോൽപിച്ച് പാക്കിസ്ഥാൻ ജേതാക്കളായി.
ജൂൺ 25 - പോപ്പ് ഗായകൻ മൈക്ക്‌ൾ ജാക്സൺ ലോസ് ഏഞ്ചലസിൽവെച്ച്  ഹൃദയാഘാതത്തെ തുടർന്ന് അന്തരിച്ചു.
ജൂൺ 28 - മലയാള ചലച്ചിത്ര സം‌വിധായകനും, തിരക്കഥാകൃത്തുമായ ലോഹിതദാസ് ഹൃദയാഘാതത്തെത്തുടർന്ന് കൊച്ചിയിലെ സ്വകാര്യ ആശുപത്രിയിൽ അന്തരിച്ചു .
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ June 2009 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജൂൺ 2010 ഇംഗ്ലീഷ് വിലാസം https://ml.wikipedia.org/wiki/June_2010 2010 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ജൂൺ 2010 ആ വർഷത്തിലെ ആറാം മാസമായിരുന്നു.
ഒരു ചൊവ്വാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ബുധനാഴ്ച അവസാനിച്ചു.
2010 ജൂൺ മാസം നടന്ന പ്രധാന സംഭവങ്ങൾ: ജൂൺ 24 - ശ്രീലങ്കയിൽ നടന്ന ഏഷ്യാകപ്പിൽ ഇന്ത്യ ജേതാക്കളായി .
ജൂൺ 16 - മലയാളചലച്ചിത്ര സംവിധായകൻ പി.ജി. വിശ്വംഭരൻ അന്തരിച്ചു .
ജൂൺ 11 ഫുട്ബോൾ ലോകകപ്പ് മത്സരങ്ങൾ ദക്ഷിണാഫ്രിക്കയിൽ ആരംഭിച്ചു .
ജൂൺ 6 ഫ്രഞ്ച് ഓപ്പൺ പുരുഷന്മാരുടെ കിരീടം റാഫേൽ നദാലും , വനിതകളുടെ കിരീടം ഫ്രാൻസെസ ഷിയാവോണെയും നേടി .
ജൂൺ 2 - മലയാള സാഹിത്യ കാരനായിരുന്ന കോവിലൻ അന്തരിച്ചു അവലംബം ↑ {{ cite news }} : zero width joiner character in | title= at position 43 ( help ) ↑ ↑ {{ cite news }} : zero width joiner character in | title= at position 41 ( help ) ↑ {{ cite news }} : Check date values in: | date= ( help ) ; Cite has empty unknown parameter: | coauthors= ( help ) .
↑ {{ cite news }} : Check date values in: | date= ( help ) ; Cite has empty unknown parameter: | coauthors= ( help ) .
↑ {{ cite news }} : Check date values in: | accessdate= ( help ) ; Cite has empty unknown parameter: | coauthors= ( help ) .
June 2010 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജൂൺ 16 ഇംഗ്ലീഷ് വിലാസം https://ml.wikipedia.org/wiki/June_16
ഗ്രിഗോറിയൻ കലണ്ടർ പ്രകാരം ജൂൺ 16 വർഷത്തിലെ 167 (അധിവർഷത്തിൽ 168)-ാം ദിനമാണ് ചരിത്രസംഭവങ്ങൾ 1891 - ജോൺ ആബോട്ട് കാനഡയുടെ മൂന്നാമത്തെ പ്രധാനമന്ത്രിയായി.
1903 - ഫോർഡ് മോട്ടോർ കമ്പനി സ്ഥാപിതമായി.
1940 - ലിത്വാനിയയിൽ കമ്മ്യൂണിസ്റ്റ് മന്ത്രിസഭ അധികാരത്തിൽ വന്നു.
1963 - വാലന്റീന തെരഷ്കോവ ബഹിരാകാശത്തെത്തുന്ന ആദ്യവനിതയായി.
1977 - ഓറക്കിൾ കോർപ്പറേഷൻ പ്രവർത്തനം ആരംഭിച്ചു.
1999 - മൗറിസ് ഗ്രീൻ 100 മീറ്റർ 9.79 സെക്കന്റ് കൊണ്ട് ഓടി പുതിയ ലോക റെക്കോർഡ് സ്ഥാപിച്ചു.
== ജനനം == മി മരണം 2010 - പി.ജി. വിശ്വംഭരൻ , മലയാള ചലച്ചിത്ര സം‌വിധായകൻ‌ 1997 - സുകുമാരൻ , മലയാളചലച്ചിത്ര അഭിനേതാവ് മറ്റു പ്രത്യേകതകൾ
ജൂൺ 18 ഇംഗ്ലീഷ് വിലാസം https://ml.wikipedia.org/wiki/June_18
ഗ്രിഗോറിയൻ കലണ്ടർ പ്രകാരം ജൂൺ 18 വർഷത്തിലെ 169 (അധിവർഷത്തിൽ 170)-ാം ദിനമാണ്.
ചരിത്രസംഭവങ്ങൾ അന്താരാഷ്ടം 1178 - ചന്ദ്രനിലെ ജിയോർദാനോ ബ്രൂണോ ഗർത്തത്തിന്റെ രൂപവത്കരണം, അഞ്ച് കാന്റർബറി സന്യാസികൾ കണ്ടതായി അവകാശപ്പെട്ടു.
ഭൂമിയിൽ നിന്നും ചന്ദ്രനിലേക്കുള്ള ദൂരത്തിലുണ്ടാകുന്ന വ്യതിയാനങ്ങൾ ഈ ഗർത്തരൂപവത്കരണത്തിനു കാരണമായ കൂട്ടിയിടി ആണെന്നു കരുതുന്നു.
1429 - പറ്റായ് യുദ്ധം : ജോൻ ഓഫ് ആർക്കിന്റെ നേതൃത്വത്തിലുള്ള ഫ്രഞ്ച് പട, ജോൺ ഫാസ്റ്റോഫ് നയിച്ച ഇംഗ്ലീഷ് പട്ടാളത്തെ തുരത്തിയോടിച്ചു.
ഇത് ഇംഗ്ലണ്ടും ഫ്രാൻസും തമ്മിലുള്ള നൂറ്റാണ്ടു യുദ്ധത്തിന്‌ തുടക്കം കുറിച്ചു.
1767 - ഇംഗ്ലീഷ് നാവികനായ സാമുവൽ വാലിസ് ഫ്രഞ്ച് പോളിനേഷ്യയിലെ തഹിതി ദ്വീപിലെത്തി.
ഈ ദ്വീപിലെത്തുന്ന ആദ്യ യുറോപ്യനായി ഇദ്ദേഹത്തെ കണക്കാക്കുന്നു.
1812 - യു.എസ്. കോൺഗ്രസ് , ബ്രിട്ടണെതിരെ യുദ്ധം പ്രഖ്യാപിച്ചു.
1953 - ഏകാധിപത്യത്തിന്‌ അന്ത്യം കുറിച്ച് ഈജിപ്ത് റിപ്പബ്ലിക്കായി.
1954 - പിയറി മെൻഡെസ് ഫ്രാൻസിന്റെ പ്രധാനമന്ത്രിയായി.
1983 - സാലി റൈഡ് , ശൂന്യാകാശത്തെത്തുന്ന ആദ്യ അമേരിക്കൻ വനിതയായി.
2006 - കസാഖിസ്ഥാന്റെ ആദ്യ കൃത്രിമോപഗ്രഹമായ കാസ്‌സാറ്റ് വിക്ഷേപിച്ചു.
കേരളം 2007 - കേരളത്തിൽ പകർച്ചപനിമൂലം മരിച്ചവരുടെ എണ്ണം 14 കവിഞ്ഞു.
Mananeeya Kuppalli Sitaramayya Sudarshan ( 18 June 1931 - 15 September 2012 ചരമവാർഷികങ്ങൾ
അയ്യൻകാളി (28 ഓഗസ്റ്റ് 1863 - 18 ജൂൺ 1941) മറ്റു പ്രത്യേകതകൾ
ജൂൺ 2 ഇംഗ്ലീഷ് വിലാസം https://ml.wikipedia.org/wiki/June_2
ജൂൺ 2 ഗ്രിഗോറിയൻ കലണ്ടർ പ്രകാരം വർഷത്തിലെ 153-‌ാം ദിനമാണ് (അധിവർഷത്തിൽ 154).
ചരിത്രസംഭവങ്ങൾ 575 - ബെനഡിക്ട് ഒന്നാമൻ മാർപ്പാപ്പയായി സ്ഥാനമേറ്റു.
657 - യൂജിൻ ഒന്നാമൻ മാർപ്പാപ്പയായി സ്ഥാനമേറ്റു.
1896 - മാർക്കോണി റേഡിയോ കണ്ടുപിടിത്തത്തിന്റെ പേറ്റന്റ് സമ്പാദിച്ചു.
1953 - ബ്രിട്ടണിലെ എലിസബത്ത് രാജ്ഞിയുടെ കിരീടധാരണം.
ജന്മദിനങ്ങൾ 1535 - ലിയോ പതിനൊന്നാമൻ മാർപാപ്പ.
1731 - മാർത്താ വാഷിംഗ്ടൺ, അമേരിക്കയുടെ ആദ്യത്തെ പ്രഥമ വനിത.
1835 - പയസ് പത്താമൻ മാർപ്പാപ്പ.
1840 - തോമസ് ഹാർഡി , ഇംഗ്ലീഷ് സാഹിത്യകാരൻ.
1943 - ഇളയരാജ , ഇന്ത്യൻ സംഗീത സംവിധായകൻ.
1956 - മണി രത്നം , ഇന്ത്യൻ ചലച്ചിത്ര സംവിധായകൻ.
1965 - മാർക്ക് വോ , സ്റ്റീവ് വോ , ഓസ്ട്രേലിയൻ ക്രിക്കറ്റ് താരങ്ങൾ.
ചരമവാർഷികങ്ങൾ 1882 - ജുസിപ്പേ ഗാരിബാൾഡി , ഇറ്റാലിയൻ വിപ്ലവകാരി.
ഇതരപ്രത്യേകതകൾ ഇറ്റലി - റിപബ്ലിക് ദിനം.
ജൂൺ 20 ഇംഗ്ലീഷ് വിലാസം https://ml.wikipedia.org/wiki/June_20
ഗ്രിഗോറിയൻ കലണ്ടർ പ്രകാരം ജൂൺ 20 വർഷത്തിലെ 171 (അധിവർഷത്തിൽ 172)-ാം ദിനമാണ്.
ചരിത്രസംഭവങ്ങൾ 1837 - ബ്രിട്ടനിൽ വിക്റ്റോറിയ രാജ്ഞി സ്ഥാനാരോഹണം ചെയ്തു.
1862 - റൊമാനിയയുടെ പ്രധാനമന്ത്രിയായ ബാർബു കറ്റാർഗ്യു കൊല ചെയ്യപ്പെട്ടു.
1863 - പടിഞ്ഞാറൻ വെർജീനിയ അമേരിക്കൻ ഐക്യനാടുകളുടെ മുപ്പത്തഞ്ചാമത് സംസ്ഥാനമായി.
1877 - ലോകത്തിലെ ആദ്യത്തെ വാണിജ്യാടിസ്ഥാനത്തിലുള്ള ടെലഫോൺ സർ‌വീസ്, അലക്സാണ്ടർ ഗ്രഹാം ബെൽ കാനഡയിലെ ഒണ്ടാരിയോ പ്രവിശ്യയിലുള്ള ഹാമിൽട്ടണിൽ സ്ഥാപിച്ചു.
1946 - ആലപ്പുഴ സനാതന ധർമ്മ കലാലയം സ്ഥാപിതമായി 1960 - ആഫ്രിക്കൻ രാജ്യങ്ങളായ മാലിയും സെനഗലും സ്വതന്ത്രമായി.
1969 - ജാക്വസ് ചബാൻ-ഡെൽമാസ് ഫ്രാൻസിന്റെ പ്രധാനമന്ത്രിയായി.
1978 - ഗ്രീസിലെ തെസ്സലോനിക്കിയിൽ , റിച്ചർ സ്കേലിൽ 6.5 രേഖപ്പെടുത്തിയ ഭൂകമ്പം .
1990 - യുറേക്ക എന്ന ക്ഷുദ്രഗ്രഹത്തെ കണ്ടെത്തി.
1991 - തലസ്ഥാനം പൂർണ്ണമായും ബോണിൽ നിന്നും ബെർലിനിലേക്ക് മാറ്റാൻ ജർമ്മൻ പാർലമെന്റ് തീരുമാനിച്ചു.
2001 - പർ‌വേസ് മുഷാറഫ് പാകിസ്താന്റെ പ്രസിഡണ്ടായി.
ജൂൺ 17 ഇംഗ്ലീഷ് വിലാസം https://ml.wikipedia.org/wiki/June_17
ഗ്രിഗോറിയൻ കലണ്ടർ പ്രകാരം ജൂൺ 17 വർഷത്തിലെ 168 (അധിവർഷത്തിൽ 169)-ാം ദിനമാണ്.
ചരിത്രസംഭവങ്ങൾ 653 - മാർട്ടിൻ ഒന്നാമൻ മാർപ്പാപ്പയെ കോൺസ്റ്റാന്റിനോപ്പിളിലേക്ക് കൊണ്ടുപോകുന്നതിന് മുമ്പ് ലാറ്റെറൻ കൊട്ടാരത്തിൽ വച്ച് അറസ്റ്റുചെയ്തു.
1397 - ഡെൻമാർക്കിലെ മാർഗരറ്റ് ഒന്നാമന്റെ ഭരണത്തിൽ കൽമാർ യൂണിയൻ രൂപീകരിച്ചു.
1631 - മുഗൾ ചക്രവർത്തി ഷാജഹാന്റെ പത്നി മുംതാസ് മഹൽ പ്രസവത്തെത്തുടർന്ന് മരണമടഞ്ഞു.
ഇതേ തുടർന്ന് 20 വർഷം ചെലവിട്ടാണ്‌ ഷാജഹാൻ അവർക്ക് ശവകുടീരമായി താജ് മഹൽ പണിതീർത്തത്.
1885 - സ്റ്റാച്യു ഓഫ് ലിബർട്ടി ന്യൂയോർക്ക് തുറമുഖത്തെത്തി.
1940 - ബാൾട്ടിക് രാജ്യങ്ങളായ എസ്റ്റോണിയ , ലാത്വിയ , ലിത്വേനിയ എന്നിവയെ സോവിയറ്റ് യൂണിയൻ അധീനപ്പെടുത്തി.
1944 - ഡെന്മാർക്കിൽ നിന്നും സ്വതന്ത്രമായി ഐസ്‌ലന്റ് ഒരു റിപ്പബ്ലിക്കായി.
1994 - അമേരിക്കയിൽ നടന്ന ഫുട്ബോൾ ലോകകപ്പിന്‌ തുടക്കം.
2007 പ്രതിഭാ പാട്ടീലിനെ രാഷ്ട്രപതി സ്ഥാനാർത്ഥിയായി യു.പി.എ. യും ഇടതു പക്ഷവും നാമനിർദ്ദേശം നൽകി.